Alueiden komitean lausunto aiheesta "Ehdotus Euroopan parlamentin ja neuvoston päätökseksi yleiseurooppalaisten julkishallinnon sähköisten palveluiden yhteentoimivasta tarjoamisesta viranomaisille, yrityksille ja kansalaisille (IDABC)"



Virallinen lehti nro C 073 , 23/03/2004 s. 0072 - 0076



Alueiden komitean lausunto aiheesta "Ehdotus Euroopan parlamentin ja neuvoston päätökseksi yleiseurooppalaisten julkishallinnon sähköisten palveluiden yhteentoimivasta tarjoamisesta viranomaisille, yrityksille ja kansalaisille (IDABC)" (2004/C 73/14) ALUEIDEN KOMITEA, joka ottaa huomioon komission ehdotuksen Euroopan parlamentin ja neuvoston päätökseksi yleiseurooppalaisten julkishallinnon sähköisten palveluiden yhteentoimivasta tarjoamisesta viranomaisille, yrityksille ja kansalaisille (IDABC) (KOM(2003) 406 lopullinen - 2003/0147 (COD)), ottaa huomioon Euroopan neuvoston 17. heinäkuuta 2003 Euroopan yhteisön perustamissopimuksen 156 artiklan nojalla tekemän päätöksen pyytää aiheesta alueiden komitean lausunto, ottaa huomioon puheenjohtajansa 19. kesäkuuta 2003 tekemän päätöksen antaa lausunnon valmistelu "kulttuuri ja koulutus" -valiokunnan tehtäväksi, ottaa huomioon lausuntonsa aiheesta "Komission tiedonanto IDA-ohjelman arvioinnista ja IDA-ohjelman toisesta vaiheesta" (CdR 44/98 fin)(1), ottaa huomioon lausuntonsa aiheesta "Trans-European data communications networks between administrations" (hallintojen väliset Euroopan laajuiset sähköisen tiedonvaihdon verkot) (CdR 48/94)(2), ottaa huomioon "kulttuuri ja koulutus" -valiokuntansa lokakuun 2. päivänä 2003 hyväksymän lausuntoluonnoksen (CdR 247/2003 rev.), jonka esittelijä oli Pirkkalan kunnanjohtaja Risto Koivisto (FI/PSE), hyväksyi yksimielisesti 19. ja 20. marraskuuta 2003 pitämässään 52. täysistunnossa (marraskuun 20. päivän kokouksessa) seuraavan lausunnon. 1. Alueiden komitean kanta Alueiden komitea 1.1. pitää komission ehdotusta uudeksi IDABC-ohjelmaksi erittäin tarpeellisena ja keskeisenä välineenä muun muassa Lissabonin strategian tavoitteiden toteuttamisessa. 1.2. arvostaa sitä, että komitean aikaisemmat kannanotot alue- ja paikallishallinnon tärkeästä roolista eurooppalaisen tietoyhteiskunnan rakentamisessa on uudessa ehdotetussa ohjelmassa otettu huomioon ja toteaa Euroopan alue- ja paikallishallinnon olevan valmis osallistumaan laaja-alaiseen yhteistyöhön nykyistä yhteentoimivamman ja paremmin palvelevan julkisen hallinnon kehittämiseksi. 1.3. toteaa aikaisempien IDA-ohjelmien hyvillä ja konkreettisilla saavutuksillaan edistäneen merkittävästi Euroopan julkisen hallinnon yhteentoimivuutta ja yhtyy komission näkemykseen siitä, että eräänä ohjelman keskeisenä sisältönä tuleekin olla näiden jo olemassa olevien tuotteiden ja palveluiden jatkokehittäminen. 1.4. korostaa, että alue- ja paikallishallintoa ei ensisijaisesti tulisi nähdä yleiseurooppalaisten sähköisten palvelujen käyttäjänä, vaan niiden keskeisenä toteuttajana. 1.5. edellyttää, että komissio ryhtyy kaikkiin tarvittaviin toimiin kehittääkseen koordinaatiota IDABC:n ja muiden samanlaisten tavoitteiden kanssa toimivien yhteisön ohjelmien kesken. 1.6. katsoo, että keskeisen ja erityisen roolinsa vuoksi alue- ja paikallishallinnon näkökulman tulee vaikuttaa ohjelman poliittiseen ja strategiseen ohjaamiseen esimerkiksi varmistamalla riittävä asiantuntemus hallintokomiteassa tai komission mahdollisesti perustamassa neuvottelukunnassa. 1.7. toteaa, että ohjelma ei saa lisätä Euroopan julkishallinnon eristäytymistä sitä ympäröivästä maailmasta ja katsoo yhteentoimivuuden standardien kehittämisen edellyttävän laajaa kansainvälistä yhteistyötä. 1.8. korostaa alue- ja paikallishallinnon tärkeää asemaa sellaisten julkisten palvelujen tuottajina, jotka helpottavat jokapäiväistä kansalaisten ja yritysten elämää ja vaikuttavat keskeisesti esimerkiksi vapaata liikkuvuutta koskevien tavoitteiden toteutumiseen. 1.9. painottaa erityisesti sitä, että tieto- ja tietoliikennetekniikan soveltamisen laajentamisen julkisessa hallinnossa sekä nopean, taloudellisen, tehokkaan ja turvallisen Euroopan laajuisen tiedonvaihdon, johon eri aluetasot osallistuvat, tulee palvelujen kehittämisen lisäksi lisätä hallinnon toimien tuottavuutta. Tämän entistä parempaa hallintojen välistä yhteistyötä koskevan näkökulman tulee olla keskeisesti esillä myös päätettäessä ohjelman puitteissa käynnistettävistä hankkeista. 1.10. pitää tärkeänä, että ohjelman tavoitteiden mukaiseen toimintaan varataan vaikuttavuuden varmistamiseksi riittävät resurssit hallinnon kaikilla tasoilla ja pyytää komissiota varmistamaan, että yhteisön käytettävissä olevista resursseista asianmukainen osa käytetään ehdotuksessa esitettyihin toiminnan tuottavuutta lisääviin kohteisiin. 2. Alueiden komitean suositukset Suositus 1 Artikla 3 >Alkuperäinen ehdotus> e) rohkaistaan yhteisön toimielinten välistä sekä yhteisön toimielinten ja kansallisten, alueellisten ja paikallisviranomaisten, myös kansallisten tai alueellisten parlamenttien, välistä yhteistyötä >Muutettu ehdotus> e) rohkaistaan yhteisön toimielinten välistä sekä yhteisön toimielinten ja kansallisten, alueellisten ja paikallisviranomaisten, myös kansallisten tai alueellisten parlamenttien, välistä yhteistyötä sekä kansallista koko julkishallinnon kattavaa yhteistyötä Perustelu IDA-ohjelman hankkeet ovat olleet ensisijaisesti jäsenvaltioiden välisiä hankkeita. Vaikka yhteistyö yhteisön ja alue- ja paikallishallinnon kesken on tärkeä asia, on tavoitteiden toteutumisen kriittinen menestystekijä kuitenkin myös se, että kansallisesti yhteistyö julkisen hallinnon kaikkien tasojen kesken toimii hyvin. Suositus 2 Artikla 11 >Alkuperäinen ehdotus> 1. Komissiota avustaa viranomaisten välisen telematiikan komitea, joka koostuu jäsenvaltioiden edustajista ja jonka puheenjohtajana toimii komission edustaja. >Muutettu ehdotus> 1. Komissiota avustaa viranomaisten välisen telematiikan komitea, joka koostuu jäsenvaltioiden edustajista sekä yhdestä aluehallintoa ja yhdestä paikallishallintoa edustavasta jäsenestä ja jonka puheenjohtajana toimii komission edustaja. Perustelu Jäsenvaltioiden edustus takaa komiteassa riittävän asiantuntemuksen silloin, kun kehitetään komission ja jäsenvaltioiden välistä tiedonsiirtoa. IDABC-ohjelman yhtenä keskeisenä tavoitteena on kuitenkin myös yleiseurooppalaisten palvelujen kehittäminen. Valtaosan Euroopan julkista palveluista tuottavat alueet ja kunnat, ja juuri nämä palvelut ovat keskeisiä kansalaisten ja yritysten jokapäiväisessä elämässä ja vapaassa liikkumisessa. Alue- ja paikallishallinnon asiantuntemus komiteassa vaikuttaisi myönteisesti 1. artiklan 2. kohdassa mainittujen tavoitteiden a), b) sekä d) toteutumiseen sekä edistäisi hyvien toimintatapojen leviämistä tavoitteen h) mukaisesti. Suositus 3 Artikla 12 >Alkuperäinen ehdotus> 2. Arvioinnissa selvitetään liitteissä I ja II kuvattujen, yhteistä etua palvelevien hankkeiden ja laaja-alaisten toimenpiteiden edistyminen ja nykytila. Arvioinnissa myös tarkastellaan yhteisölle koituneiden menojen valossa niitä hyötyjä, joita yhteisö on saanut yleiseurooppalaisista julkishallinnon sähköisistä palveluista ja infrastruktuuripalveluista edistäessään yhteisiä toimintalinjoja ja toimielinten yhteistyötä viranomaisiin, yrityksiin ja kansalaisiin nähden, tunnistetaan aloja, joilla voidaan edelleen parantaa tilannetta, ja varmennetaan ohjelman synergia muihin yhteisön toimiin nähden, joita toteutetaan yleiseurooppalaisten julkishallinnon sähköisten palveluiden ja infrastruktuuripalveluiden alalla. >Muutettu ehdotus> 2. Arvioinnissa selvitetään liitteissä I ja II kuvattujen, yhteistä etua palvelevien hankkeiden ja laaja-alaisten toimenpiteiden edistyminen ja nykytila. Arvioinnissa myös tarkastellaan yhteisölle koituneiden menojen valossa niitä hyötyjä, joita yhteisö, jäsenvaltiot sekä alue- ja paikallishallinto >S>on saanut>/S> ovat saaneet yleiseurooppalaisista julkishallinnon sähköisistä palveluista ja infrastruktuuripalveluista edistäessään yhteisiä toimintalinjoja ja toimielinten yhteistyötä viranomaisiin, yrityksiin ja kansalaisiin nähden, tunnistetaan aloja, joilla voidaan edelleen parantaa tilannetta, ja varmennetaan ohjelman synergia muihin yhteisön toimiin nähden, joita toteutetaan yleiseurooppalaisten julkishallinnon sähköisten palveluiden ja infrastruktuuripalveluiden alalla. Perustelu Arvioinnin tulee kattaa ohjelman vaikutus toiminnan tuottavuuteen ja palvelujen kehittymiseen julkishallinnon eri osissa ja sekä kuvata tuloksia myös alue- ja paikallishallinnon tasolla. Suositus 4 Artikla 15 >Alkuperäinen ehdotus> 2. Edellyttäen, että tämä on yhteensopivaa tulevien rahoitusnäkymien kanssa, tämän päätöksen mukaisen yhteisön toiminnan täytäntöönpanoon tarvittavan rahoituksen viitearvo ajalla, joka ulottuu 1 päivästä tammikuuta 2005 31 päivään joulukuuta 2009 on 89,6 miljoonaa EUR, josta: i) 44,2 miljoonaa EUR yhteistä etua palveleviin hankkeisiin; ii) 45,4 miljoonaa EUR laaja-alaisiin toimenpiteisiin. >Muutettu ehdotus> 2. Edellyttäen, että tämä on yhteensopivaa tulevien rahoitusnäkymien kanssa, tämän päätöksen mukaisen yhteisön toiminnan täytäntöönpanoon tarvittavan rahoituksen viitearvo ajalla, joka ulottuu 1 päivästä tammikuuta 2005 31 päivään joulukuuta 2009 on >S>89,6>/S> 109,6 miljoonaa EUR, josta: i) >S>44,2>/S> 54,2 miljoonaa EUR yhteistä etua palveleviin hankkeisiin; ii) >S>45,4>/S> 55,4 miljoonaa EUR laaja-alaisiin toimenpiteisiin. Perustelu Ehdotetulla ohjelmalla voi olla merkittävä vaikutus julkishallinnon tuottavuuden ja yleiseurooppalaisten julkisten sähköisten palvelujen kehittämiseen. Ohjelman vaikuttavuus tulee varmistaa riittävällä rahoituksella siirtäen resursseja vähemmän tärkeistä tavoitteista. Suositus 5 LIITE I >Alkuperäinen ehdotus> B. YHTEISÖN TOIMINTALINJAT JA TOIMET >Muutettu ehdotus> B. YHTEISÖN TOIMINTALINJAT JA TOIMET >Alkuperäinen ehdotus> ... >Muutettu ehdotus> ... >Alkuperäinen ehdotus> 17. Tietojärjestelmät, jotka mahdollistavat jäsenvaltioiden parlamenttien ja kansalaisyhteiskunnan osallistumisen lainsäädäntöprosessiin >Muutettu ehdotus> 17. Tietojärjestelmät, jotka mahdollistavat jäsenvaltioiden kansallisten ja alueellisten parlamenttien ja kansalaisyhteiskunnan osallistumisen lainsäädäntöprosessiin Perustelu Lainsäädäntövaltaa edustavien alueellisten parlamenttien asema tulee ottaa huomioon tietojärjestelmiä kehitettäessä. Suositus 6 LIITE II >Alkuperäinen ehdotus> B. STRATEGISET JA TUKITOIMET >Muutettu ehdotus> B. STRATEGISET JA TUKITOIMET >Alkuperäinen ehdotus> ... >Muutettu ehdotus> ... >Alkuperäinen ehdotus> 3. Tukitoimet, joita toteutetaan hyvien toimintatapojen levittämisen tueksi sovellettaessa tietotekniikkaa julkishallinnossa, esimerkiksi: a) raportit, www-sivustot, konferenssit ja yleensä kansalaisille suunnatut aloitteet b) julkishallinnon sähköisiin palveluihin jäsenvaltioiden, yhteisön ja kansainvälisellä tasolla liittyvien aloitteiden ja parhaiden toimintatapojen seuranta, analysointi ja levitys www-sivustoilla c) parhaiden toimintatapojen leviämisen tukeminen esimerkiksi käyttämällä avoimen lähdekoodin ohjelmistoja julkishallinnossa. >Muutettu ehdotus> 3. Tukitoimet, joita toteutetaan hyvien toimintatapojen levittämisen tueksi sovellettaessa tietotekniikkaa julkishallinnossa, esimerkiksi: a) raportit, www-sivustot, konferenssit ja yleensä kansalaisille suunnatut aloitteet b) julkishallinnon sähköisiin palveluihin jäsenvaltioiden, alue- ja paikallishallinnon, yhteisön ja kansainvälisellä tasolla liittyvien aloitteiden ja parhaiden toimintatapojen seuranta, analysointi ja levitys www-sivustoilla c) parhaiden toimintatapojen leviämisen tukeminen esimerkiksi käyttämällä avoimen lähdekoodin ohjelmistoja julkishallinnossa. Perustelu Alue- ja paikallishallinnon rooli sähköisten palvelujen tuottajana on keskeinen ja ohjelman tavoitteiden kannalta merkittävä. Bryssel, 20. marraskuuta 2003. Alueiden komitean puheenjohtaja Albert Bore (1) EYVL C 251, 10.8.1998, s. 1. (2) EYVL C 217, 6.8.1994, s. 32.